Nou curs perquè els comerços de Burjassot milloren la seua imatge en xarxes socials
2025-07-24

L’Associació de Comerç i Servicis de Burjassot i Empresaris de Burjassot han organitzat un nou curs, a càrrec de “Fotolateras Fotógrafas” perquè els comerços i les empreses del municipi milloren la imatge dels seus negocis en xarxes socials.

El curs, dividit en dues jornades, el 21 i el 28 de maig de 14.30 a 16.30 hores, es realitzarà en l’antic Mercat Municipal de Burjassot, situat en la Plaça de Baltasar Mallent. En el mateix s’explicarà als participants les claus de la fotografia publicitària per a promocionar els seus productes i serveis en RS.

Amb una duració de 4 hores, el curs es desenvoluparà amb totes les mesures sanitàries establides, garantint la distància de seguretat entre els assistents.

Les empreses i comerços associats poden reservar la seua plaça telefonant al 655 08 31 72 o escrivint un mail a info@empresarisburjassot.es.

El curs compta amb la col·laboració de l’Ajuntament de Burjassot, des de la regidoria de Comerç, dirigida per Rosa Coca, de CEMEF i de Caixa Popular.